神耆小子|冼靖峰感恩首拍劇即遇鄭則仕教路 未操肌就要晒「肉」
TVB新劇《神耆小子》將於下星期播出,首次拍劇的冼靖峰(Archie)於劇中飾演趙子勇(蕭正楠 飾演)的養子趙一鳴,當中亦擦出不少火花。今日(30日)Archie出席活動後接受《香港01》訪問時表示十分期待播出,雖然他只看過一點點的playback,但都很開心。
Archie覺得很開心因為有機會跟鄭則仕合作:「第一次拍劇,第一次咁重戲份嘅角色,其實唔多唔少都好大壓力,而呢個壓力係每一個前輩反而幫我緩解咗呢個壓力。因為我呢個壓力係嚟自我真係唔知點樣做,而前輩係每一日用拍攝嘅時間,甚至off cam嘅時間都去教我點樣睇劇本,點樣去揣摩個角色,點樣去代入情緒。」他講到這一套劇是「笑中有淚」,會讓人笑完再哭,是《神耆小子》的特色。他說當時在現場看原裝playback時,已經感動到哭,他相信剪出來後應該會更感人。
Archie被問到早前播出的花絮中,其中一幕是蕭正楠要「撕爛」他的小背心,大家都十分期待這一幕的播出,想知道到底Archie在沒有在劇中露「肉」。Archie開心表示要賣關子:「其實嗰場戲好得意嘅,嗰場戲本身個劇本係寫得好簡單嘅啫,冇講到咁detail要撕爛件衫又或者要著件背心,係我同啊蕭(蕭正楠)諗嘅。」Archie說與蕭正楠拍攝這一幕已經是比較後期的事,已經開始熟絡,所以玩得比較放,才會有這麼多的爆點。
因為這一幕鏡頭是臨時加上去的,Archie露「肉」時仍然未「操fit」,所以他被問到是否未操肌時立即心虛表示是:「嘩!係啊!拍完嗰場之後就話唔得啦,要操啦!」他提到現在已經不停的操肌,讓自己在準備的狀態。而他怕不怕未操肌時的「肉肉」會不好看時,他則說沒想太多,他希望出來的鏡頭會比較好笑較為重要。